Դեյվիդ Մառ

**Դեյվիդ Յուեն Մառ** FAHA (անգլերեն՝ *David Ewan Marr․* ), ավստրալիացի լրագրող, գրող և առաջադեմ քաղաքական ու սոցիալական մեկնաբան։ Նրա մասնագիտական ոլորտներն են՝ իրավունքը, ավստրալական քաղաքականությունը, գրաքննությունը, լրատվամիջոցները և արվեստը։ Նա գրում է *The Monthly*, *The Saturday Paper* և *Guardian Australia պարբերականների* համար։ Մառը ներկայումս վարում է *Late Night Live հաղորդումը* ABC-ի Radio National- ում։

## Կյանքի վաղ շրջան և կրթություն
Դեյվիդ Յուեն Մառը ծնվել է 1947 թվականի հուլիսի 13-ին։

Սովորել է Սիդնեյի Անգլիական եկեղեցու քերականական դպրոցում, որը գտնվում է Սիդնեյի ստորին հյուսիսային ափին, իսկ հետագայում ավարտել է Սիդնեյի համալսարանը ՝ ստանալով արվեստի բակալավրի աստիճան 1968 թվականին, և իրավագիտության բակալավրի աստիճան ՝ 1971 թվականին։ Համալսարանում սովորելու տարիներին եղել է Սուրբ Պողոսի քոլեջի ռեզիդենտ։

## Կարիերա
Մառը «Ալեն, Ալեն և Հեմսլի» իրավաբանական ընկերությունում որոշ ժամանակ աշխատել է որպես գրագիր, ապա դարձել է փաստաբան, իրավաբան, այնուհետև անցել է  լրագրողական աշխատանքի։

Սկսել է  աշխատել *«The Bulletin»* ամսագրում, 1972 թվականից՝ *«The National Times»* թերթում, որի  խմբագիրն է նշանակվել 1980 թվականին  Այս ժամանակահատվածում նա հետևել է սիդնեյցի լրագրող և գրող Դեյվիդ Հիքիի հոդվածների հրատարակմանը, որոնք մանրամասնորեն ներկայացնում էին Նոր Հարավային Ուելս նահանգի նախկին վարչապետ Ռոբերտ Ասքինի դեմ երկար ժամանակ թաքցված կոռուպցիոն մեղադրանքները: Առաջին հոդվածը՝ «Ասքին. կազմակերպված հանցագործության ընկերը» վերնագրով,  հրապարակվել է Ասքինի հուղարկավորության օրը՝ 1981 թվականին:

1980 թվականին Մառը հրատարակեց իր առաջին գիրքը՝ *«Բարվիք»-ը*, որը գլխավոր դատավոր սըր Գարֆիլդ Բարվիքի սուր քննադատական կենսագրությունն է։ Այն արժանացավ Նոր Հարավային Ուելսի վարչապետի գրական մրցանակին ՝ ոչ գեղարվեստական ստեղծագործությունների անվանակարգում  սակայն հեղինակը վատ ընդունելության արժանացավ․ նրան մեղադրում էին մեջբերումներ հորինելու մեջ  :

Մառը ABC հեռուստաընկերության *«Չորս անկյուններ»* հաղորդման պատրաստողն ու վարողն էր  (1985, 1990–91), որի համար արժանացել է Ուոքլիի մրցանակի։ 1994–1996 թվականներին էլ վարել է Radio National- ի *«Արվեստն այսօր»* հաղորդումը, 2002-2004 թվականներին՝ ABC հեռուստաընկերության *«Մեդիա Ուոթ»* հաղորդաշարը:  Նա հաճախակի հյուր էր ABC հեռուստաընկերության *«Ներքիններ»* հաղորդմանը: *«Մեդիա Ուոթ»-ի* հաղորդավար աշխատելու ընթացքում կարևոր դեր է խաղացել մեկնաբանությունների դիմաց կանխիկ գումար պոկելու վերաբերյալ արծարծված գործի բացահայտման մեջ, գործ, որը *Media Watch-ը* առաջին անգամ բարձրացրել էր 1999 թվականին՝ կապված ռադիոմեկնաբաններ Ալան Ջոնսի և Ջոն Լոուսի հետ: 2004 թվականին հաղորդման մեջ Ավստրալիայի հեռարձակման վարչության (ABA) ղեկավար Դեյվիդ Ֆլինտի մերկացումը, որը Ջոնսին աջակցության նամակներ էր գրել այն ժամանակ, երբ Ջոնսը ABA-ի կողմից հետաքննվում էր, նշանակալի դեր է խաղացել Ֆլինտի հրաժարականը պարտադրելու գործում:

2002 թվականին Մարը *Media Watch-* ում հայտարարեց, որ պահպանողական թերթի սյունակագիր Ջանեթ Ալբրեխտսենը սխալ է մեջբերել ֆրանսիացի հոգեբույժ , և պնդել է, որ նա դա արել է միտումնավոր, որպեսզի տպավորություն ստեղծվի, թե բռնությունն ու խմբակային բռնաբարությունը մուսուլման երիտասարդների մշակույթի ինստիտուցիոնալացված տարրեր են։ Ալբրեխտսենը չի հերքել սխալ մեջբերումը, բայց իր պատասխանում մեղադրել է *Media Watch-ին՝ իրեն բնորոշ* ձախակողմյան կողմնակալության և հակառակ տեսակետներ ունեցողների դեմ միտումնավոր «վհուկների որս» իրականացնելու մեջ։ Երբ կապի նախարար, սենատոր Հելեն Քունանը, 2005 թվականի փետրվարին Ալբրեխտսենին նշանակեց ABC-ի խորհրդի կազմում, Մառը հրապարակավ կասկածի տակ դրեց, թե արդյոք նա որակավորված է նման պաշտոնի համար՝ հաշվի առնելով այն, ինչը նա բնորոշել էր որպես «մեկնաբանի և լրագրողի պատշաճ վարքագծի խախտումներ»։

2008 թվականին «Սեմ Սեմ» ամսագիրը Մառին ներառեց 25 ամենաազդեցիկ գեյ և լեսբուհի ավստրալացիների շարքում՝ Բիլ Հենսոնի գործի լուսաբանման համար։

Մառը պաշտպանել է թմրանյութերի մասին օրենսդրության բարեփոխումները և անկեղծորեն գրել է իր փորձառությունների մասին. «Ես շատ եմ զվարճացել թմրանյութերի ազդեցության տակ... Ես հրաշալի փորձառություններ եմ ունեցել։ Ես շատ եմ պարել։ Ես հիանալի ժամանակ եմ անցկացրել։ Ես չեմ ամաչում դրանից։ Եվ ես չեմ տեսնում, թե ինչ վատ բան կա դրանում»

Մառը հրաժարական տվեց *The Sydney Morning Herald-* ից 2012 թվականի հուլիսի 13-ին՝ ասելով. «Մարդիկ թերագնահատում են, թե որքան խորը ավանդական մարդ եմ ես։ Ես դառնում եմ 65 տարեկան, և թվում է, թե սա հեռանալու ճիշտ ժամանակն է»։ Այնուամենայնիվ, 2013 թվականի ապրիլին Մառը սկսեց աշխատակցել *Guardian Australia-ին*։

2013 թվականին Մառը գրեց *«Արքայազնը. Հավատքը, բռնությունը և Ջորջ Փելը / The Prince: Faith, Abuse and George Pell»* էսսեն (որը հետագայում ընդլայնվեց և դարձավ գիրք)՝  կաթոլիկ եկեղեցում կարդինալ Փելի կողմից թույլ տրված սեռական բռնության դեպքերի մասին  : 2020 թվականին Մառը հայտնվեց ABC հեռուստաալիքի *«Հայտնություն* » հեռուստասերիալի 3-րդ սերիայում :

Մինչև 2020 թվականը Մառը որոշակի պարբերականությամբ հանդես է եկել ABC հեռուստաընկերության *«Հարց և պատասխան»* և *«Ինսայդերս»* հաղորդումներում

2024 թվականի մայիսին հայտարարվեց, որ Մառը  ABC Radio National-ի *Late Night Live հաղորդման* հաղորդավարի պաշտոնում  կփոխարինի Ֆիլիպ Ադամսին՝ նրա վերջին՝ 2024 թվականի հունիսի 27-ի շոուից հետո

## Մրցանակներ և պատիվներ
### Գրական

* 1985, 1991 և 2004 (համատեղ), Ուոքլիի մրցանակներ 
* 2006թ.՝ Ալֆրեդ Դիքինի մրցանակ՝ Վիկտորիայի վարչապետի գրական մրցանակաբաշխության « Հանրային բանավեճի խթանման մասին» էսսեի համար, « *Մի՛ խանգարեք. Մեդիան ձախողվո՞ւմ է Ավստրալիայում»* գրքից
* 2009: PEN Քենիլի մրցանակ
* 2009թ.՝ Վիկտորիայի վարչապետի մրցանակաբաշխության *«Հենսոնի գործը» գրքի* համար Ալֆրեդ Դիքինի մրցանակի կարճ ցուցակում ընդգրկված՝ հանրային բանավեճի խթանմանն ուղղված էսսեի համար
* 2009թ.՝ Վարչապետի գրական մրցանակի կարճ ցուցակում ընդգրկված ոչ գեղարվեստական գրականության մրցանակ
* 2010թ.՝ Ուոքլիի մրցանակ՝ «Power Trip: The Political Travel of Kevin Rudd» *եռամսյակային ակնարկի* համար
* 2012թ.՝ Ազատության Վիկտորյա Վոլտերի մրցանակ
* 2024թ.՝ Վիկտորիայի վարչապետի ոչ գեղարվեստական գրականության մրցանակի կարճ ցուցակում ընդգրկված՝ *«Սպանություն երկրի համար. Ընտանեկան պատմություն» գրքի* համար
* 2024թ.՝ Ավստրալիայի վարչապետի գրական մրցանակի կարճ ցուցակում ընդգրկված՝ *«Սպանություն երկրի համար. Ընտանեկան պատմություն» գրքի* համար
* 2024թ.՝ «Տարվա ավստրալական քաղաքական գրքի» կարճ ցուցակում ընդգրկված՝ *«Սպանություն երկրի համար. Ընտանեկան պատմություն» գրքի* համար

### Պատիվներ
* 2011: Գրականության պատվավոր դոկտորի կոչում, Նյուքասլի համալսարան
* 2013թ.՝ Գրականության պատվավոր դոկտորի կոչում, Սիդնեյի համալսարան
* 2013թ.՝ Ավստրալիայի հումանիտար գիտությունների ակադեմիայի պատվավոր անդամ

## Անձնական կյանք
Մառը ապրում է իր զուգընկեր Սեբաստիան Տեսորիերոյի հետ։

## Ընտրված աշխատանքներ
### Կենսագրություններ և ոչ գեղարվեստական գրականություն

* 1980 *Barwick*, Allen & Unwin,  / *Բարվիկ*, Ալեն և Անվին
* 1984 *The Ivanov Trail*, Nelson,  / *՝ Իվանովի արահետ*, Նելսոն
* 1991 *Patrick White: A Life*, Vintage Classics,  / *Պատրիկ Ուայթ։ Մի կյանք*, Վինտաժային դասականներ
* 2000 *The High Price of Heaven* / *Երկնքի բարձր գինը*
* 2004 *Dark Victory* (with Marian Wilkinson),  / *«Մութ հաղթանակ»* ( Մարիան Ուիլկինսոնի հեղինակակցությամբ) 
* 2008 *The Henson Case*, The Text Publishing Company, 
* 2023 

### Էսսեների ժողովածուներ
* 2011 *Panic*, Black Inc, 
* 2018 *My Country: Stories, Essays & Speeches*, Black Inc, Hardback 

### Ներդրումներ
* 2000 
* 2007 *His Master's Voice: The Corruption of Public Debate Under Howard* in the *Quarterly Essay*, Issue 26, 
* 2010 "Power Trip: The Political Journey of Kevin Rudd", in the *Quarterly Essay*, Issue 38
* 2012 *Political Animal: The Making of Tony Abbott*, in the *Quarterly Essay*, Issue 47, 
* 2013 *The Prince: Faith, Abuse and George Pell*, in the *Quarterly Essay*, Issue 51, 
* 2015 *Faction Man: Bill Shorten's Path to Power*, in the *Quarterly Essay*, Issue 59.
* 2017 *The White Queen: One Nation and the Politics of Race*, in the *Quarterly Essay*, Issue 65.

## Ծանոթագրություններ

## Արտաքին հղումներ
* Դեյվիդ Մառ, *The Guardian Australia-ի* հոդվածների ցանկ
* Հոդվածներ և տեսանյութեր    ում *The Monthly-* ում

Կատեգորիա:1947 ծնունդներ
Կատեգորիա:20-րդ դարի աթեիստներ
Կատեգորիա:Ապրող անձինք
Կատեգորիա:Ավստրալիացի իրավապաշտպաններ
Կատեգորիա:Ավստրալիացի հասարակական գործիչներ
Կատեգորիա:Արվեստաբաններ
Կատեգորիա:Լրագրողներ այբբենական կարգով